
    МОТИВИ ЗА ПРИЕМАНЕ НА
Правилник за изменение и допълнение на Правилника за организацията и дейността на ОП „Чистота еко“, приет с Решение на Общински съвет Бургас от 28.10.2014г. по т.16 /Протокол №42/.


Причините, които налагат приемането на Правилник за изменение и допълнение на Правилника за организацията и дейността на ОП „Чистота еко се изразяват в допълване дейността, структурата и числения състав на персонала на Общинско предприятие „Чистота еко“, създадено с Решение на Общински съвет Бургас от 28.10.2014г. по т.16 /Протокол №42/ и с предмет на дейност на предприятието: 
- управление, експлоатация и поддържане на регионално депо „Братово-Запад“;
- разделно събиране на отпадъци от опаковки и други разделно събирани отпадъци;
- сепариране  и рециклиране на отпадъци; 
- обезвреждане на неопасни отпадъци чрез депониране;
- компостиране на биоразградими отпадъци;
- транспортиране на отпадъци.
	Съобразно чл. 19 от Закона за управление на отпадъците /ЗУО/  в сила от 13.07.2012г., и вменените нови задължения на кметовете на общини, свързани с управлението на отпадъците, кметът на общината отговаря за:
	Организиране на събирането, оползотворяването и обезвреждането на строителни отпадъци от ремонтна дейност, извършвана от домакинствата;
	Организиране на дейностите по разделно събиране на масово разпространени отпадъци;
	Създаване на центрове за повторна употреба, поправка и подготовка за повторна употреба на отпадъците;
	Организиране на разделно събиране на опасни отпадъци от бита;
	Организиране на разделно събиране на биоразградимите отпадъци; 
	Изграждане на площадки за безвъзмездно предаване на разделно събрани отпадъци от домакинствата.
Изпълнението на посочените задължения налага създаване и обслужване на мобилни центрове за безвъзмездно предаване на разделно събрани фракции от населението и създаване и обслужване на площадки за временно съхранение на растителни отпадъци и в тази връзка най-удачно е създаденото общинско предприятие, да изпълнява тези дейности.
След въвеждане на проект за “Изграждане на регионална система за управление на отпадъците в регион Бургас” и по разпореждане на РИОСВ –Бургас са закрити всички действащи депа в региона. В тази връзка Регионално депо “Братово–Запад” е единственото депо обслужващо деветте общини – Бургас, Средец, Камено, Несебър, Поморие, Руен, Айтос, Карнобат и Сунгурларе.
За да покрие напълно изискванията на деветте общини и фирмите от региона (ежедневно извозване на отпадъци от населените места), непрекъснатото нарастване на количеството на отпадъка, намаляване на количеството на депониран отпадък е необходимо Регионално депо “Братово–Запад” да работи всеки ден включително събота и неделя и празничните дни при 12 часов работен ден, с работно време от 6:00 часа до 19:00 часа. 
Съгласно утвърденото от Общински съвет Бургас щатно разписание на ОП „Чистота еко” численият състав е от 53 бройки, а организационно-управленската структура е съгласно Приложение 1.2, неразделна част от правилника на предприятието. Така утвърдените структура и численост са предвидени за 8 часов работен ден на депото при 5 дневна работна седмица, които с оглед необходимостта от осигуряване по продължителен цикъл на работа на депото са недостатъчни. Налага се увеличение числеността на персонала с 52 бройки. Специфичния предмет и дейността на ОП до настоящия момент, налагат необходимост да бъдат заменени съществуващите длъжности Ел. Монтьор,  Оператор ПСМ, Техник строителство и архитектура в щатното разписание на ОП “Чистота еко” гр. Бургас, съответно с длъжностите: Енергетик, Ръководител (началник) смяна и Специалист ВиК и Ел.
	
2. Целите, които се поставят
Предлаганият проект е изготвен с цел оптимизиране работата на общинското  предприятие, за да покрие напълно изискванията на деветте общини и фирмите от региона (ежедневно извозване на отпадъци от населените места), непрекъснатото нарастване на количеството на отпадък, намаляване на количеството на депониран отпадък.  Осигуряване на оптимизиран режим на работа на Регионално депо “Братово–Запад” . 

3. Финансовите и други средства, необходими за прилагането на новата уредба 
За прилагане на горепосочените изменения е необходимо разходването на допълнителни бюджетни средства за работни заплати в размер на 446 000 лева, предвидени в бюджета на Община Бургас.

4. Очакваните резултати от прилагането, включително финансовите, ако има такива
Прилагането на предлагания проект на Правилник за изменение и допълнение на Правилника за организацията и дейността на ОП „Чистота еко“ цели облекчаване на административната тежест в обслужването на деветте общини и фирмите от региона и развитие в уредбата на обществените отношения при съблюдаване принципа на добрата администрация. 
С промяната на щатното разписание се предвижда преработката (сепарирането)   да нарасне до цялото количество отпадък постъпил за деня, с което ще се увеличи и количеството на отделения материал за рециклиране и респективно ще се намали количеството на депонирания отпадък в клетка I, увеличавайки по този начин експлоатационния период на клетката.

 5. Анализ за съответствие с правото на Европейския съюз
	Предлаганите промени с Правилника за изменение и допълнение на Правилника за организацията и дейността на ОП „Чистота еко“ са в съответствие с  разпоредбите и целите на националното и местно законодателство в т.ч. нормативните актове от по-висока степен, както и с тези на европейското законодателство.
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          
[bookmark: to_paragraph_id6769705]6. Правно основание: Предлаганият проект на Правилник за изменение и допълнение на Правилника за организацията и дейността на ОП „Чистота еко“, е с правно основание чл. 21, ал.1, т.23 и ал. 2 от ЗМСМА, вр. чл.52, ал.3 и ал.4 от Закон за общинската собственост, при спазване на изискванията на чл. 75-79 от АПК и чл. 11, ал. 3 и чл. 26 от ЗНА, във връзка с чл.6, чл.7 и чл.8 от Правилника за организация и дейността на ОП „Чистота еко“ .

